Държавен вестник, бр. 50, 2011 г., стр. 35

БРОЙ  50	
Д Ъ Р Ж А В Е Н  В Е С Т Н И К 	
СТР.  35  
След последното име се поставя черта от общинската администрация.
Графите за вписване на единния граждански номер и на вида и номера на документа за самоличност 
в списъка преди чертата се попълват от секционната избирателна комисия.
В графата „Име“ се вписват последователно собственото, бащиното и фамилното име на 
избирателя. Когато се установи разлика в някое от имената на избирателя, гражданин на Република 
България, в списъка и според документа за самоличност при съвпадане на постоянния адрес, имената на 
избирателя от документа за самоличност се записват в графата „Забележки“ на избирателния списък.
В графа „Адрес“ се отпечатват постоянният адрес на избирателя или настоящият адрес в 
случаите, когато е подал заявление по чл. 53, ал. 1 от ИК.
В избирателните списъци се дописват имената на гражданите, които имат право да гласуват 
в съответната секция, но са пропуснати. До предаването на избирателните списъци на секционните 
комисии дописването се извършва по искане на избирателя от органите по чл. 40, ал. 1 от ИК. След 
предаването на избирателните списъци на секционните избирателни комисии дописването се извършва 
в изборния ден от секционната избирателна комисия след представяне на документ за самоличност.
Лицата, които са изтърпели наказание лишаване от свобода или не са вече под запрещение, се 
вписват в избирателните списъци след представяне на съответен документ в общината или района, 
или кметството.
В допълнителната страница на избирателния списък не се вписват лицата, които фигурират в 
списъка по чл. 187, ал. 1, т. 7 от ИК.
При дописване секционната избирателна комисия попълва графа „Име“, като се вписват 
последователно собственото, бащиното и фамилното име на избирателя по документа за самоличност, 
и графите „ЕГН“, „Документ за самоличност“, „Адрес“. 
Когато СИК установи разлика между данните в документа за самоличност и данните в 
избирателния списък, данните от документа за самоличност се записват в графата „Забележки“ на 
избирателния списък. 
Когато избирателят е допуснат да гласува с придружител, името и единният граждански номер 
на придружителя се вписват в графа „Забележки“ на избирателния списък срещу името на избирателя и 
в списъка за допълнително вписване на придружителите.
Когато избирателят е с увреждане, което не му позволява да се подпише, в полето за подпис 
член на секционната избирателна комисия отбелязва „гласувал“ и се подписва. Това обстоятелство се 
отбелязва в графата „Забележки“ и в протокола на секционната избирателна комисия. 
 В градовете с районно деление списъците се подписват от кмета и от секретаря на района. 
Списъкът от имена, вписани от секционната избирателна комисия в допълнителната страница 
на избирателния списък (след чертата), се подписва от председателя и секретаря на СИК. 
Избирателният списък се отпечатва въз основа на Националния регистър на населението от 
Главна дирекция „Гражданска регистрация и административно обслужване“ в МРРБ.
ИЗБИРАТЕЛЕН СПИСЪК – ЧАСТ І 
(ЗА ОБЯВЯВАНЕ)
за избиране на общински съветници и кметове на 23 октомври 2011 г.
(по чл. 54, ал. 1 от Изборния кодекс)
Община ………..................................…………….….……................., административен район …….........…………..………, 
населено място ……………….….................................………., кметство ……..........……….…….…., секция № ……....……
Име
Адрес
	
	
	
	
	
	
	
Кмет/кметски наместник:
	
	
	
	
	
	
	
Секретар на община/район:
Избирателният списък – част І, се обявява от органите по чл. 40, ал. 1 от ИК не по-късно от 
40 дни преди изборния ден на видно място в района на съответната избирателна секция.
В графата „Име“ се вписват последователно собственото, бащиното и фамилното име на 
избирателя.
Избирателният списък се отпечатва централизирано от Главна дирекция „Гражданска 
регистрация и административно обслужване“ в МРРБ.
Избирателният списък се подписва от кмета на общината, съответно от кмета на кметството 
или от кметския наместник, и от секретаря на общината. В градовете с районно деление списъците се 
подписват от кмета и от секретаря на района.